# Eiropas Savienības C 411A/2016

| | ISSN 1977-0952 |
| --- | --- |
| Eiropas Savienības
  Oficiālais Vēstnesis | C 411A |
| | |
| Izdevums latviešu valodā | Informācija un paziņojumi | 59. sējums2016. gada 8. novembris |

ISSN 1977-0952

Eiropas Savienības

Oficiālais Vēstnesis

C 411A

Izdevums latviešu valodā

Informācija un paziņojumi

59. sējums2016. gada 8. novembris

---

| Paziņojums Nr. | Saturs | Lappuse |
| --- | --- | --- |
| | V   Atzinumi |
| | ADMINISTRATĪVAS PROCEDŪRAS |
| | Eiropas Komisija |
| 2016/C 411 A/01 | Eurostat — Paziņojums par ģenerāldirektora amata vakanci (AD 15) — Luksemburga (Civildienesta noteikumu 29. panta 2. punkts) — COM/2016/10370 | 1 |

Paziņojums Nr.

Saturs

Lappuse

V   Atzinumi

ADMINISTRATĪVAS PROCEDŪRAS

Eiropas Komisija

2016/C 411 A/01

Eurostat — Paziņojums par ģenerāldirektora amata vakanci (AD 15) — Luksemburga (Civildienesta noteikumu 29. panta 2. punkts) — COM/2016/10370

1

---

| LV | |
| --- | --- |

LV

---

V Atzinumi

ADMINISTRATĪVAS PROCEDŪRAS

Eiropas Komisija

| 8.11.2016 | LV | Eiropas Savienības Oficiālais Vēstnesis | CA 411/1 |
| --- | --- | --- | --- |

8.11.2016

LV

Eiropas Savienības Oficiālais Vēstnesis

CA 411/1

---

EUROSTAT

Paziņojums par ģenerāldirektora amata vakanci (AD 15)

Luksemburga

(Civildienesta noteikumu 29. panta 2. punkts)

COM/2016/10370

(2016/C 411 A/01)

Par mums

Eurostat (Eiropas Savienības Statistikas birojs) ir Eiropas Komisijas ģenerāldirektorāts. Tas nodrošina Eiropas Savienību ar kvalitatīviem statistikas informācijas pakalpojumiem, sniedzot tos Eiropas iestādēm, dalībvalstīm, finanšu tirgiem, darījumu aprindām, plašsaziņas līdzekļiem un plašai sabiedrībai.

Eurostat atbild par Eiropas Statistikas sistēmas (ESS) pārvaldības koordināciju un uzlabošanu nolūkā nodrošināt visiem lietotājiem vienkāršu piekļuvi laicīgi sniegtiem, uzticamiem un salīdzināmiem ES līmeņa statistikas datiem. Eurostat ir atbildīgs par visu ES tiesību aktu ierosināšanu statistikas jomā. Eurostat arī koordinē statistikas sistēmu uzlabošanu kandidātvalstīs, kā arī plašākā starptautiskā mērogā.

Eurostat ģenerāldirektors uzskatāms par Eiropas Savienības galveno statistiķi. Viņu ieceļ, pamatojoties uz profesionālajiem nopelniem, saskaņā ar Eiropas Parlamenta un Padomes Regulu (EK) Nr. 223/2009 (1) par Eiropas statistiku, kurā jaunākie grozījumi izdarīti ar Eiropas Parlamenta un Padomes Regulu (ES) 2015/759 (2).

Eiropas Savienības Statistikas birojam ir ģenerāldirektora vietnieks, un tajā ir septiņi direktorāti. Tajā ir nodarbināti aptuveni 800 cilvēku (tostarp pagaidu personāls un stažieri), un tā kopējais gada darbības budžets (pašu budžets un no citiem ģenerāldirektorātiem pastarpināti deleģētais budžets) ir aptuveni 100 miljoni euro. Eurostat biroji atrodas Luksemburgā.

Piedāvātais amats

Komisāres TEISENAS padotībā ģenerāldirektors ir atbildīgs par Eurostat vispārējās stratēģiskās virzības un vadības nodrošināšanu. Viņa galvenie uzdevumi ir šādi:

| — | formulēt un īstenot Eurostat pamatuzdevuma un darbu programmu mērķus, |
| --- | --- |

—

formulēt un īstenot Eurostat pamatuzdevuma un darbu programmu mērķus,

| — | reaģēt uz politikas vajadzībām un sniegt atbalstu statistikas veidā jaunām politikas iniciatīvām, ņemot vērā profesionālās neatkarības principu, |
| --- | --- |

—

reaģēt uz politikas vajadzībām un sniegt atbalstu statistikas veidā jaunām politikas iniciatīvām, ņemot vērā profesionālās neatkarības principu,

| — | palīdzēt izstrādāt un modernizēt Eiropas Statistikas sistēmu un atbalstīt tās integrāciju pasaules statistikas sistēmā, |
| --- | --- |

—

palīdzēt izstrādāt un modernizēt Eiropas Statistikas sistēmu un atbalstīt tās integrāciju pasaules statistikas sistēmā,

| — | garantēt Eiropas Statistikas prakses kodeksa īstenošanu, |
| --- | --- |

—

garantēt Eiropas Statistikas prakses kodeksa īstenošanu,

| — | uzlabot tādu statistikas produktu un pakalpojumu plānošanu un izvērtēšanu, kuri atbalsta Eiropas Savienības politikas virzienus, jo īpaši attiecībā uz regulatīvā sloga vienkāršošanu un samazinājumu, |
| --- | --- |

—

uzlabot tādu statistikas produktu un pakalpojumu plānošanu un izvērtēšanu, kuri atbalsta Eiropas Savienības politikas virzienus, jo īpaši attiecībā uz regulatīvā sloga vienkāršošanu un samazinājumu,

| — | nodrošināt augstu kvalitātes standartu īstenošanu, |
| --- | --- |

—

nodrošināt augstu kvalitātes standartu īstenošanu,

| — | uzturēt saziņu ar galvenajiem Eurostat partneriem, lai uzlabotu Eurostat izpratni par lietotāju vajadzībām, un nodrošināt tā efektivitāti un lietderību, |
| --- | --- |

—

uzturēt saziņu ar galvenajiem Eurostat partneriem, lai uzlabotu Eurostat izpratni par lietotāju vajadzībām, un nodrošināt tā efektivitāti un lietderību,

| — | nodrošināt, ka statistikas jautājumos Eurostat cieši sadarbojas ar Eiropas Centrālo banku, Eiropas Investīciju banku un citām starptautiskām organizācijām (ANO, SVF, ESAO u. tml.), kā arī ar valstīm ārpus ES (EEZ valstīm, kandidātvalstīm). |
| --- | --- |

—

nodrošināt, ka statistikas jautājumos Eurostat cieši sadarbojas ar Eiropas Centrālo banku, Eiropas Investīciju banku un citām starptautiskām organizācijām (ANO, SVF, ESAO u. tml.), kā arī ar valstīm ārpus ES (EEZ valstīm, kandidātvalstīm).

Eurostat ģenerāldirektors ir atbildīgs par Eiropas statistikas izstrādi, sagatavošanu un izplatīšanu visā Komisijā, kā arī atbildīgs par citas statistikas izstrādes un sagatavošanas koordinēšanu (3). Ģenerāldirektors ir pilnībā atbildīgs par procesu, statistikas metožu, standartu un procedūru, kā arī statistikas pārskatu satura un termiņu noteikšanu attiecībā uz visu Eurostat sagatavoto statistiku. Minēto uzdevumu izpildē ģenerāldirektors rīkojas neatkarīgi un nelūdz un nepieņem Savienības iestāžu vai struktūru, valdību vai citu iestāžu, struktūru, biroju vai aģentūru norādījumus.

Mēs meklējam

Izraudzītajam(-ai) kandidātam(-ei) ir jāatbilst turpmāk minētajām prasībām:

| — | teicamas analītiskās spējas, spēja apzināt galvenos jautājumus, noteikt un izstrādāt stratēģiskos mērķus un tos pārvērst konkrētos rīcības priekšlikumos, |
| --- | --- |

—

teicamas analītiskās spējas, spēja apzināt galvenos jautājumus, noteikt un izstrādāt stratēģiskos mērķus un tos pārvērst konkrētos rīcības priekšlikumos,

| — | spēcīgas vadības prasmes, vadītāja spējas un harisma, kas nepieciešama, lai vadītu un motivētu dinamisku ģenerāldirektorātu, kurā strādā ļoti kompetenti speciālisti, |
| --- | --- |

—

spēcīgas vadības prasmes, vadītāja spējas un harisma, kas nepieciešama, lai vadītu un motivētu dinamisku ģenerāldirektorātu, kurā strādā ļoti kompetenti speciālisti,

| — | pierādīta pieredze efektīvi plānot un pārvaldīt cilvēkresursus un finanšu resursus augstākajā vadības līmenī, |
| --- | --- |

—

pierādīta pieredze efektīvi plānot un pārvaldīt cilvēkresursus un finanšu resursus augstākajā vadības līmenī,

| — | augsta līmeņa sarunu vešanas prasmes un pieredze, kas nepieciešama, lai varētu pārstāvēt Eiropas Komisiju augstā līmenī, |
| --- | --- |

—

augsta līmeņa sarunu vešanas prasmes un pieredze, kas nepieciešama, lai varētu pārstāvēt Eiropas Komisiju augstā līmenī,

| — | izcilas komunikācijas un savstarpējo attiecību prasmes, kā arī pierādīta spēja izveidot un saglabāt teicamas attiecības ar citiem dienestiem, iestādēm un Eiropas struktūrām, |
| --- | --- |

—

izcilas komunikācijas un savstarpējo attiecību prasmes, kā arī pierādīta spēja izveidot un saglabāt teicamas attiecības ar citiem dienestiem, iestādēm un Eiropas struktūrām,

| — | labas zināšanas un pieredze par Eiropas iestāžu darbu, ES politikas virzieniem un programmām, vēlams, jomā, kas attiecas uz Eurostat pamatuzdevumu. |
| --- | --- |

—

labas zināšanas un pieredze par Eiropas iestāžu darbu, ES politikas virzieniem un programmām, vēlams, jomā, kas attiecas uz Eurostat pamatuzdevumu.

Piemērotības kritēriji

Kandidātus atlases posmam izvēlēsies pēc turpmāk minētajiem formālajiem kritērijiem, kam jābūt izpildītiem līdz pieteikšanās termiņa beigām.

Valstspiederība:
  kandidātam jābūt Eiropas Savienības dalībvalsts pilsonim.

Akadēmiskais grāds vai diploms:
  kandidātam jābūt:

| i) | izglītības līmenim, kas atbilst pabeigtai augstākajai izglītībai, ko apliecina diploms, ja parastais augstākās izglītības ilgums ir četri gadi vai vairāk; |
| --- | --- |

i)

izglītības līmenim, kas atbilst pabeigtai augstākajai izglītībai, ko apliecina diploms, ja parastais augstākās izglītības ilgums ir četri gadi vai vairāk;

| ii) | vai izglītības līmenim, kas atbilst pabeigtai augstākajai izglītībai, ko apliecina diploms, un atbilstošai vismaz vienu gadu ilgai darba pieredzei, ja parastais augstākās izglītības ilgums ir vismaz trīs gadi (šo viena gada darba pieredzi nevar iekļaut pēcdiploma darba pieredzē, kas prasīta turpmāk). |
| --- | --- |

ii)

vai izglītības līmenim, kas atbilst pabeigtai augstākajai izglītībai, ko apliecina diploms, un atbilstošai vismaz vienu gadu ilgai darba pieredzei, ja parastais augstākās izglītības ilgums ir vismaz trīs gadi (šo viena gada darba pieredzi nevar iekļaut pēcdiploma darba pieredzē, kas prasīta turpmāk).

Darba pieredze:
  kandidātam jābūt vismaz 15 gadus ilgai pēcdiploma darba pieredzei līmenī, kas atbilst iepriekšminētajai kvalifikācijai.

Pieredze vadītāja amatā:
  jābūt vismaz piecus gadus ilgai darba pieredzei augsta līmeņa vadošā amatā (4) ar šo vakanci tieši saistītā jomā.

Valodas:
  padziļinātas Eiropas Savienības vienas oficiālās valodas (5) prasmes un pietiekamas Eiropas Savienības citas oficiālās valodas prasmes. To, vai kandidāts atbilst prasībai par citas ES oficiālās valodas zināšanām pietiekamā līmenī, atlases komisija pārbaudīs pārrunu laikā. Daļa no intervijas var notikt šajā citā valodā.

Vecuma ierobežojums:
  kandidāts nedrīkst būt sasniedzis parasto pensijas vecumu, kas Eiropas Savienības ierēdņiem ir noteikts tā mēneša pēdējā dienā, kurā ierēdnis sasniedz 66 gadu vecumu (skatīt Civildienesta noteikumu 52. panta a) punktu) (6).

Neatkarība un interešu konflikta neesības deklarācija

Pirms pienākumu uzņemšanās kandidātiem jāapliecina, ka viņi darbosies neatkarīgi sabiedrības labā un ka viņiem nav interešu, kuras varētu uzskatīt par tādām, kas ietekmē viņu neatkarību.

Iecelšana amatā un nodarbināšanas kārtība

Eurostat ģenerāldirektoru izraudzīsies un iecels amatā Eiropas Komisija saskaņā ar Komisijas atlases un darbā pieņemšanas procedūru (skatīt arī pārskatu par politiku attiecībā uz augstākā līmeņa ierēdņiem (7)). Šīs atlases procedūras gaitā kandidāti, kurus Komisijas Padomdevēja komiteja darbā iecelšanas jautājumos uzaicinājusi uz pārrunām, pirms tam piedalīsies pārbaudījumos vērtēšanas centrā, kuru vada neatkarīgi personāla atlases konsultanti.

Eurostat ģenerāldirektors tūlīt pēc tam, kad Komisija viņu iecēlusi amatā, un vēlāk katru gadu saistībā ar dialogu par statistikas jautājumiem piedalās Eiropas Parlamenta attiecīgās komitejas sanāksmē, lai apspriestu jautājumus, kas attiecas uz statistikas pārvaldību, metodiku un inovāciju statistikas jomā.

Funkcionālu apsvērumu dēļ un tādēļ, lai kandidātu un iestādes interesēs atlases procedūru pabeigtu pēc iespējas drīz, atlases procedūra notiks tikai angļu un/vai franču valodā (8).

Atalgojums un nodarbināšanas kārtība ir noteikti Civildienesta noteikumos Eiropas Savienības AD 15 pakāpes ierēdņiem. Kandidātiem jāņem vērā Civildienesta noteikumos ietvertā prasība, ka visiem jaunajiem darbiniekiem ir sekmīgi jāiztur deviņu mēnešu pārbaudes laiks.

Eurostat ģenerāldirektora darba vieta ir Luksemburgā.

Iespēju vienlīdzība

Eiropas Komisija piemēro aktīvu politiku iespēju vienlīdzībai (jo īpaši attiecībā uz dzimumu) ar mērķi aizvien palielināt sieviešu īpatsvaru vadošajos amatos un jo īpaši aicina pieteikties sievietes.

Pieteikšanās procedūra

Pirms pieteikuma iesniegšanas rūpīgi apsveriet, vai atbilstat visiem noteiktajiem piemērotības kritērijiem (skatīt iedaļu “Piemērotības kritēriji”), jo īpaši attiecībā uz prasītajiem diplomu veidiem un vajadzīgo darba pieredzi, kā arī valodu zināšanām. Ja tiek konstatēta neatbilstība kādai no piemērotības prasībām, kandidāta pieteikums automātiski tiek izslēgts no atlases procedūras.

Ja vēlaties pieteikties, jāreģistrējas tiešaisstē tīmekļa vietnē

https://ec.europa.eu/dgs/human-resources/seniormanagementvacancies/

un jāseko tur atrodamajiem norādījumiem par attiecīgajiem procedūras posmiem.

Jums ir vajadzīga derīga e-pasta adrese. Tā tiks izmantota reģistrācijas identificēšanai, kā arī lai sazinātos ar jums atlases procedūras dažādajos posmos. Tāpēc lūdzam informēt Eiropas Komisiju, ja maināt e-pasta adresi.

Lai iesniegtu pieteikumu, jāveic CV augšupielāde PDF formātā un tiešsaistē jāaizpilda motivācijas vēstule (ne vairāk kā 8 000 rakstzīmju). Funkcionālu apsvērumu dēļ un tādēļ, lai kandidātu un iestādes interesēs atlases procedūru pabeigtu pēc iespējas drīz, gan CV, gan motivācijas vēstulei jābūt rakstītai angļu, franču vai vācu valodā.

Kad reģistrēšanās tiešsaistē ir pabeigta, jūs saņemsiet e-pastu ar apstiprinājumu, ka pieteikums ir reģistrēts. E-pastā būs norādīts arī reģistrācijas numurs, kas būs jūsu atsauces numurs visos jautājumos saistībā ar šo pieteikumu. Ja nesaņemat e-pastu ar apstiprinājumu, jūsu pieteikums nav reģistrēts!

Lūdzam ņemt vērā, ka tiešsaistē nav iespējams sekot līdzi jūsu pieteikuma virzībai. Eiropas Komisija ar jums sazināsies tieši, lai ziņotu par pieteikuma statusu.

Ja invaliditātes dēļ nevarat reģistrēties tiešsaistē, tad varat nosūtīt pieteikumu (CV un motivācijas vēstuli) uz papīra ierakstīta pasta sūtījuma veidā uz šādu adresi: European Commission, Directorate-General for Human Resources and Security, Unit for Senior Management & CCA, SC11 8/59, 1049 Bruxelles/Brussel, BELGIQUE/BELGIË, ar skaidru norādi: Vacancy for Director-General of Eurostat (COM/2016/10370) ar pasta zīmoga datumu, kas nav vēlāks par reģistrācijas beigu datumu. Turpmākā sarakste starp jums un Komisiju notiks pa pastu. Šādā gadījumā jums jāpievieno pieteikumam invaliditātes apliecība, ko izsniegusi atzīta iestāde. Uz atsevišķas papīra lapas norādiet visus īpašos pielāgojumus, kas, jūsuprāt, ir vajadzīgi, lai jums būtu vieglāk piedalīties atlasē.

Ja nepieciešama papildu informācija vai rodas tehniskas problēmas, lūdzam sūtīt e-vēstuli uz šādu adresi: HR-MANAGEMENT-ONLINE@ec.europa.eu.

Reģistrēšanās termiņš

Reģistrēšanās termiņš ir 2016. gada 6. decembris līdz pulksten 12.00 dienā pēc Briseles laika, pēc kura reģistrācija tiešsaistē vairs nebūs iespējama.

Jūsu pienākums ir laikus aizpildīt pieteikumu tiešsaistē. Iesakām neatlikt pieteikšanos uz pēdējām pieteikuma iesniegšanas dienām, jo interneta pārslodze vai problēmas ar interneta pieslēgumu var pārtraukt reģistrāciju tiešsaistē, pirms to pabeidzat, un visas darbības vajadzēs atkārtot. Kad reģistrācijas termiņš būs beidzies, vairs nevarēsiet ievadīt pieteikumā informāciju. Novēlota reģistrācija netiks pieņemta.

Svarīga informācija kandidātiem

Kandidātiem tiek atgādināts, ka atlases komisiju darbs ir konfidenciāls. Kandidāti nedrīkst tieši vai netieši sazināties ar šo komisiju locekļiem vai lūgt citai personai to darīt viņu vārdā.

Personas datu aizsardzība

Komisija nodrošinās, lai kandidātu personas dati tiktu apstrādāti atbilstīgi Eiropas Parlamenta un Padomes 2000. gada 18. decembra Regulai (EK) Nr. 45/2001 par fizisku personu aizsardzību attiecībā uz personas datu apstrādi Kopienas iestādēs un struktūrās un par šādu datu brīvu apriti (9).

---

(1)  OV L 87, 31.3.2009., 164. lpp.

(2)  OV L 123, 19.5.2015., 90. lpp.

(3)  2012. gada 17. septembra lēmuma par Eurostat 8. pants (http://eur-lex.europa.eu/legal-content/LV/TXT/PDF/?uri=CELEX:32012D0504&rid=3).

(4)  Kandidātiem dzīves aprakstā (CV) vismaz par šiem pieciem gadiem, kuru laikā viņi ir guvuši pieredzi augsta līmeņa vadošā amatā, jānorāda šāda informācija: 1) vadošo amatu nosaukums un pienākumi; 2) šajos amatos pārraudzīto darbinieku skaits; 3) pārvaldītā budžeta apjoms; un 4) hierarhisko līmeņu skaits virs šā amata un zem tā, kā arī attiecīgā amata līmeņa darbinieku skaits.

(5)  http://europa.eu/european-union/abouteuropa/language-policy_lv.

(6)  http://eur-lex.europa.eu/LexUriServ/LexUriServ.do?uri=CONSLEG:1962R0031:20140101:LV:PDF.

(7)  http://ec.europa.eu/civil_service/docs/official_policy_en.pdf.

(8)  Atlases komisija nodrošinās, ka kandidātiem, kuriem kāda no šīm valodām ir dzimtā, netiks sniegta nepamatota priekšrocība.

(9)  OV L 8, 12.1.2001., 1. lpp.

---